יחסי אוקראינה–אלג'יריה

יחסי אוקראינה–אלג'יריה (בערבית: العلاقات الأوكرانية الجزائرية, באוקראינית: Українсько-алжирські відносини) הם היחסים הדו-צדדיים שבין אוקראינה לבין הרפובליקה האלג'יראית הדמוקרטית העממית. אלג'יריה הכירה בעצמאות אוקראינה בשנת 1992, ויחסים דיפלומטיים בין שתי המדינות כוננו בשנת 1993. לאלג'יריה שגרירות בקייב. לאוקראינה שגרירות באלג'יר (שנפתחה בשנת 1999). אלג'יריה הכירה בעצמאות אוקראינה בשנת 1992, ויחסים דיפלומטיים בין שתי המדינות הוקמו בשנת 1993. עד מהרה (1993–1994) נחתמו הסכמי צבא וסחר בין שתי המדינות. עוד קודם לעצמאות אוקראינה, הייתה ברית המועצות אחת התומכות העיקריות בעצמאות אלג'יריה, וכחלק מכך, הקשרים הכלכליים בין אוקראינה הסובייטית ואלג'יריה היו משמעותיים, מכיוון שחלק גדול מהתעשיות הסובייטיות (ובפרט תעשיית האוויר והחלל), כמו גם הנמל הגדול של אודסה נמצאו בשטחי אוקראינה. לאחר שהכריזה אוקראינה על עצמאותה, נמשכו הקשרים הכלכליים בין המדינות, כשאלג'יריה ומצרים נותרו, נכון בתחילת שנות ה-2000, שתי שותפות המסחר החשובות ביותר של אוקראינה באפריקה והמזרח התיכון. על אף קשרי המסחר הטובים, הקשרים הפוליטיים בין המדינות היו בפיגור בהשוואה לקשרים הכלכליים; רק בשנת 2002 ביקר שר החוץ האוקראיני אנטולי זלנקו לראשונה באלג'יריה. כפי שציינו אנליסטים אוקראינים באותה עת, אחד מהנושאים שעמדו בראש סדר העדיפויות של אוקראינה בפיתוח קשריה עם מדינות צפון אפריקה באותה תקופה היה הרחבת היחסים הכלכליים; מעבר מייצוא מתכות, כימיקלים ומוצרי מזון למכירת מטוסים אזרחיים וצבאיים ומוצרי היי-טק נוספים. באותה שנה התקיימה באלג'יריה תערוכת המוצרים האוקראינים, אלג'יריה-אוקראינה 2002, וכן נחתמה אמנה למניעת כפל מס. היקף המסחר הכולל בין שתי המדינות עמד על 355 מיליון דולר בשנת2003. על רקע זה דווח כי בשנת 2003 מכרה אוקראינה לאלג'יריה 5 מטוסי מיג-29 ו-16 מסוקי מיל מי-24, ומצד שני רכשה כמה מטוסי ישנים מדגם מיג-21. אמנה בשיתוף עם קנדה והולנד בנושא שיתוף פעולה בשלום בחלל נחתמה בשנת 2018. בשנת 2008, תוך ניצול המלאי הגדול של ציוד מתוצרת סובייטית (כלומר, שיוצר לעיתים קרובות באוקראינה) המשמש את צבא אלג'יריה (אנ'), הגיעה אוקראינה להסכם עם אלג'יריה בנושא אספקת שירותי תחזוקה, תיקון ושדרוג. ההסכם, שקבע גם חילופי נספחים צבאיים, נחתם על ידי שרי ההגנה של המדינות במהלך ביקורו של שר ההגנה האוקראיני יורי יחנורוב (אנ') באלג'יריה. על פי הדיווחים, קצינים בכירים מאלג'יריה שביקרו באוקראינה התעניינו במיוחד בחברות תעופה וחלל אוקראינית (כמו אנטונוב ולוך), ובמפעל לתיקון משוריינים בקייב. היקף הסחר בין שתי המדינות עמד על 393 מיליון דולר בשנת 2018. הסחורות שמייצאת אוקראינה לאלג'יריה, בשווי כולל של 390 מיליון דולר מורכבות בעיקר ממתכות ופלדה, ואילו עיקר הסחורות שמייצאת אלג'יריה בשווי כולל של 3 מיליון דולר הוא מלח, גפרית, אבנים ועוד. מדיה וקבצים בנושא יחסי אוקראינה–אלג'יריה בוויקישיתוף שגרירות אוקראינה באלג'יריה Ukrain-Algeria relations(הקישור אינו פעיל)(At the site of the Ukrainian embassy in Israel; also at the Ukrainian Mission at the EU (אורכב 14.04.2020 בארכיון Wayback Machine) КИЕВ НАВОДИТ ПОЛИТИЧЕСКИЕ МОСТЫ С ЕГИПТОМ И АЛЖИРОМ (אורכב 16.07.2007 ב Archive.today) (Kiev builds political bridges to Egypt and Algeria) (Zerkalo nedeli', No. 49 (424), 21 — 27 Dec 2002. (ברוסית) Convention between Algeria and Ukraine for the avoidance of double taxation dated 14 December 2002 (PriceWaterhouse Cooper Ukraine) Виктор Мясников (Victor Myasnikov), Личный оружейный бизнес президента: Украина долгие годы остается поставщиком дешевого оружия в горячие точки (President's very own arms trade business: Ukraine has long been a supplier of inexpensive weapons to the worlds "hot spots"). 2008-10-10 (ברוסית) International cooperation in the peaceful uses of outer space: activities of Member States Ukraine, Algeria sign Intergovernmental Agreement on military technical cooperation Ukrinform, 08.04.2008 Украина и Алжир будут сотрудничать в военно-технической сфере (Ukraine and Algeria will cooperate in the area of military technologies), RIA Novosti, 08/Apr/ 2008 (ברוסית) Ukraine, Algeria military to discuss cooperation in Kyiv (Ukrinform, 25.12.2007) Ukraine Exports to Algeria, tradingeconomics Algeria Exports to Ukraine, tradingeconomics